Հաղթանակ Շահումյանի ցուցահանդեսի բացմանը ներկա էին նաև ՀՀ վարչապետ Հովիկ Աբրահամյանը, մշակույթի նախարար Հասմիկ Պողոսյանը և այլ պաշտոնյաներ: «Տիկին Պողոսյանի գալը պարտավորություն է, որովհետև մշակույթի նախարարն է: Ուրախ եմ, որ եկել է, որովհետև լինում են դեպքեր, երբ չեն գնում,- ասում է Հաղթոն:- Վարչապետը շատ զբաղված մարդ է, և եթե ժամանակ է գտել, եկել է, հաճելի է, որ եկել է: Անպայման մի քանի հոգի ավելի ուշադիր կլինեն: Այսինքն, չինովնիկներ կան, որոնք գուցե արվեստին կապված չեն, բայց կիմանան, որ վարչապետն եկել է, իրենք էլ կասեն՝ գնանք տեսնենք նկարչության ասպարեզում ինչ է կատարվում: Եթե ուզում են, որ այս ասպարեզը զարգանա, պետք չէ փող տալ, արվեստը ինքը կարող է փող ստեղծել և օգտակար լինել երկրին, ուղղակի պետք է այդ միջավայրը ստեղծել»: